หุ้นสหรัฐปิดพุ่ง/น้ำมัน,ทองคำลดลง
หุ้นดาวโจนส์ปิดพุ่ง 300.19 จุด นักลงทุนขานรับผลประกอบการ ข้อมูลแรงงานสดใส ด้านราคาน้ำมันลง 51 เซนต์ ขณะที่ทองคำลบ 7 ดอลลาร์
29 ม.ค. 2564

ดัชนีเฉลี่ยอุตสาหกรรมดาวโจนส์ปิดที่ 30,603.36 จุด เพิ่มขึ้น 300.19 จุด หรือ +0.99% ขณะที่ดัชนี เอสแอนด์พี 500 ปิดที่ 3,787.38 จุด เพิ่มขึ้น 36.61 จุด หรือ +0.98% และดัชนี แนสแดคปิดที่ 13,337.16 จุด เพิ่มขึ้น 66.56 จุด หรือ + 0.50%
ดัชนีดาวโจนส์ตลาดหุ้นนิวยอร์กปิดพุ่งขึ้นกว่า 300 จุดเมื่อวันที่ 28 ม.ค. นักลงทุนขานรับผลประกอบการที่แข็งแกร่งของบริษัทจดทะเบียน รวมทั้งจำนวนคนว่างงานของสหรัฐที่ลดลงมากกว่าตัวเลขคาดการณ์
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกุมภาพันธ์ ลดลง 51 เซนต์ ปิดที่ 52.34 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมีนาคม ลดลง 28 เซนต์ ปิดที่ 55.53 ดอลลาร์ต่อบาร์เรล
ราคาทองคำตลาดโคเม็กซ์ งวดส่งมอบเดือนกุมภาพันธ์ ลดลง 7 ดอลลาร์ ปิดที่ 1,837.90 ดอลลาร์ต่อออนซ์